**นวัตกรรม Medicut หัก Amp ยา**

**หน่วยงาน** โรงพยาบาลส่งเสริมสุขภาพตำบลบ้านห้วยยางดง ตำบลโคกเครือ อำเภอหนองกุงศรี จังหวัดกาฬสินธุ์

**หลักการและเหตุผล** : โรงพยาบาลส่งเสริมสุขภาพตำบลบ้านห้วยยางดง หลังจากเปิดบริการมีการทบทวนอุบัติการณ์ในหน่วยงาน ที่ผ่านมาพบว่า เจ้าหน้าที่ในหน่วยงานถูก หลอดยาแตกใส่มือ ๑๕ ครั้ง (ในเวลา ๑ ปี) ทำให้เกิดแผลที่มือ ๔ ครั้ง ผลที่เจ้าหน้าที่เกิดแผลที่มือทำให้เสี่ยงต่อการติดเชื้อตามมาและ หลอดยาบางหลอดก็หนา แข็งทำให้ หักยาก ต้องใช้เลื่อย เลื่อยก่อนค่อยหักได้ทำให้เสียเวลาในการทำงาน จากการทบทวนปัญหาจึงได้คิดค้นนวัตกรรม “ Medicut หัก Amp ยา ” ขึ้นเพื่อช่วยป้องกันอุบัติการณ์ และลดเหตุการณ์ไม่พึงประสงค์ดังกล่าว

**วัตถุประสงค์ :**

* ไม่เกิดอุบัติการณ์บุคลากรถูกหลอดยาแตกบาดมือขณะหักหลอดยา
* ลดเวลาในการหักหลอดยา

**วิธีการ** : ประชุมปรึกษาระหว่างคณะทำงานการควบคุม-ป้องกันการติดเชื้อในโรงพยาบาลส่งเสริมสุขภาพ เพื่อ คิดรูปแบบจัดทำนวัตกรรม หักหลอดยา พร้อมทั้งแนะนำวิธีการใช้นวัตกรรมต่อบุคลากรในหน่วยงาน จากนั้นได้ติดตามรายงานอุบัติการณ์บุคลากรหักหลอดยาแตกและถูกหลอดยาบาดมือ

**ผล**: จากการติดตามประเมินผลในการใช้นวัตกรรม “ Medicut หัก Amp ยา ” พบว่าไม่เกิดอุบัติการณ์บุคลากร หักหลอดยาแตก ไม่ถูกหลอดยาบาดมือ อีกจนปัจจุบัน และหักหลอดยาได้ง่ายขึ้น

**สรุปผล :** จากการใช้นวัตกรรม “ Medicut หัก Amp ยา ” พบว่าสามารถป้องกันการเกิดอุบัติการณ์บุคลากร หักหลอดยาแตกและไม่ถูกหลอดยาบาดมือ ได้ร้อยละ ๑๐๐

**นวัตกรรม Medicut หัก Amp ยา**

**สมาชิกทีม** ๑. นางมยุรี กุโรรัตน์ นักวิชาการสาธารณสุข ชำนาญการ

๒. นางรัญชนา ผาวิจันทร์ พยาบาลวิชาชีพ ปฏิบัติการ

๓. นางสาวอินทิรา เอกสัน พยาบาลวิชาชีพ

๔. นางเสาวนีย์ บุตรวงศ์ นักวิชาการสาธารณสุข ปฏิบัติการ

๕. นางสาวสุภาวิณีย์ น้อยนิล เจ้าพนักงานทันตสาธารณสุข

โรงพยาบาลส่งเสริมสุขภาพตำบลบ้านห้วยยางดง ตำบลโคกเครือ อำเภอหนองกุงศรี จังหวัดกาฬสินธุ์

**หลักการและเหตุผล** : โรงพยาบาลส่งเสริมสุขภาพตำบลบ้านห้วยยางดงมีการให้บริการตรวจโรคทั่วไป จ่ายยา ทำแผล การให้บริการฉีดยาผู้ป่วยทั้งชนิดฉีดเข้าหลอดเลือดดำ ฉีดเข้ากล้ามเนื้อ เฉลี่ยวันละ 5-10 คน/วัน ในการให้บริการต้องให้บริการอย่างรวดเร็วและมีคุณภาพเพื่อไม่ให้ผู้ป่วยรอนาน การใช้มือหัก Amp ยาจึงมีความเสี่ยง อย่างมากต่อการโดน Amp ยาบาดมือ ได้มีการทบทวนอุบัติการณ์ในหน่วยงาน ที่ผ่านมาพบว่า เจ้าหน้าที่ในหน่วยงาน ถูก หลอดยาแตกใส่มือ ๑๕ ครั้ง (ในเวลา ๑ ปี) ทำให้เกิดแผลที่มือ ๔ ครั้ง ผลที่เจ้าหน้าที่เกิดแผลที่มือทำให้เสี่ยงต่อการติดเชื้อตามมาและ หลอดยาบางหลอดก็หนา แข็งทำให้หักยาก ต้องใช้เลื่อย เลื่อยก่อนค่อยหักได้ทำให้เสียเวลาในการทำงาน จากการทบทวนปัญหาจึงได้คิดค้นนวัตกรรม “ Medicut หัก Amp ยา ” ขึ้นเพื่อช่วยป้องกันอุบัติการณ์ และลดเหตุการณ์ไม่พึงประสงค์ดังกล่าว

**เป้าหมาย:**

* ป้องกัน Amp ยาบาดมือขณะเตรียมยาฉีด
* ลดเวลาในการเตรียมยา

**วัสดุ**

๑.ปลอกใส่ Medicut ด้านทึบใช้แล้ว

๒.ไส้เข็ม Insulin พร้อมลูกยาง

๓. ลูกยาง syring ๓ CC


๔.ยางกันลื่นปากกา

**วิธีการ**

๑. นำปลอกใส่ Medicut ด้านทึบที่ใช้แล้วมาเจาะรูด้วยตะปูร้อน

๒. ใส่ลูกยาง syring ๓ CC ที่เจาะรูเข้าไปด้านในก่อน ตามด้วยยางกันลื่นปากกาเข้าไปในปลอก Medicut ด้านหน้า

๓. สอดไส้เข็ม insulin เข้าไปด้านหลังปลอก Medicut ที่เจาะรูไว้แล้วค่อยใส่ลูกยาง เพื่อให้ไส้เข็ม Insulin ช่วยดัน Amp ยาที่หักแล้วออกโดยไม่ต้องใช้มือสัมผัสAmp ยาโดยตรง



**ขั้นตอนการทำ**

1. ประชุมปรึกษาในคณะทำงานการควบคุมและป้องกันการติดเชื้อในโรงพยาบาล
2. คิดรูปแบบนวัตกรรมการหัก Amp ยา
3. จัดทำนวัตกรรม
4. แนะนำวิธีการใช้นวัตกรรมต่อบุคลากรในหน่วยงาน
5. ติดตามรายงานอุบัติการณ์บุคลากรหัก Amp ยาแตก และอุบัติการณ์Amp ยาบาดมือ

**ประเมินผลหลังการใช้นวัตกรรม**

**ผล :** จากการติดตามประเมินผลในการใช้นวัตกรรม“ Medicut หัก Amp ยา ” พบว่าไม่เกิดอุบัติการณ์บุคลากรโดนAmp ยาบาดอีกจนปัจจุบัน

**การวัดและประเมินผล**

|  |  |  |  |
| --- | --- | --- | --- |
| **ที่** | **ตัวชี้วัด** | **ระดับที่ปฏิบัติได้** | |
| **ก่อนพัฒนา** | **หลังพัฒนา** |
| ๒๕๕๙ | ๒๕๖๐ (๘ ด.) |
| ๑ | อุบัติการณ์Amp ยาแตก | ๑๕ (ครั้ง) | 0 |
| ๒ | อุบัติการณ์ บุคลากรถูก Amp ยาบาดมือ | ๔ (ครั้ง) | 0 |
| ๓ | บุคลากรมีความพึงพอใจในนวัตกรรม  “ Medicut หัก Amp ยา ”  (เกี่ยวกับ ใช้งานง่าย หักAmp ง่ายขึ้น ลดเวลาในการเตรียมยา) | ๐ | ๑๐๐ |

ข้อมูลปี ๒๕๖๐ ตั้งแต่ ๑ ต.ค.๕๙ – ๓๑ พ.ค.๖๐

**ขั้นตอนการใช้ “ Medicut หัก Amp ยา ”**

****

****